Joventut obri el termini per als tallers de música de la ‘Rock Escola’
13 de setembre 2018

![](/media/4bpdt0vd/76img_5050_c.jpg)  
  

La regidoria de Joventut de l'Ajuntament de Sagunt, dins dels seus programes formatius, ha engegat l'Escola de Música del Casal Jove. Sota el títol ‘Rock Escola’, la regidoria obri este espai de formació en activitats creatives musicals dirigit a menors i joves. L'objectiu és impartir nou tallers anuals relacionats amb tres disciplines musicals, guitarra, bateria i un de nou que s'incorpora pel que fa a l'any passat, tècnica vocal.

  

Els nou cursos estaran dividits en dues franges d'edat, per a joves de 12 a 18 anys, i per a xiquets/as de 6 a 11 anys, amb dos nivells, iniciació 1 i iniciació 2. Este últim, principalment dirigit als alumnes/as de l'any passat o amb nocions bàsiques en l'instrument, bateria o guitarra. Cadascun dels cursos de 26 hores lectives té un cost de 40 euros i s'impartiran durant el matí dels dissabtes, d'octubre a maig de 2019, en els locals d'assaig i l'estudi de música del Casal Jove del Port de Sagunt.

  

Segons el regidor de Joventut, Guillermo Sampedro, “**l'any passat ja incorporem la música de forma experimental en els tallers de l'escola d'art urbà i vist l'èxit ens hem animat a fer una escola de música pròpia, dirigida a joves d'entre 6 i 18 anys, amb nous nivells i noves disciplines. Tenim teatre, cinema i art urbà i ens faltava una de música que engeguem ara. Confiem que els joves s'animen i cobrim totes les places que hem oferit**”. A més, com recorda Sampedro, la proposta d'una escola de música rock va ser una de les iniciatives que es va incorporar en els plans d'infància i de joventut a petició dels mateixos menors.

  

El termini d'inscripció és fins al pròxim 29 de setembre i la matriculació podrà realitzar-se en el Centre Cultural Mario Monreal (c/Roma, 9, tel., 96 265 58 80) i en el Casal Jove (c/Vent de Marinada s/n, tel. 96 268 34 39). El preu de la matrícula és de 40 euros. En cas de superar les preinscripcions el nombre de places es procedirà a un sorteig públic en aquells grups on es done esta situació. El sorteig es realitzarà el dia 29 de setembre a les 9.30 h en el saló d'actes del Casal Jove.

  

Els cursos que s'oferixen són els següents:

  

PER A JOVES (d'entre 12 a 18 anys)

\- GuitarJOVE Iniciació1. Dissabtes de 12 a 13 h. Iniciació a la guitarra moderna, Rock, Pop, Blues, etc.

\- GuitarJOVE Iniciació2. Dissabtes de 13 a 14 h. Iniciació a la guitarra moderna, Rock, Pop, Blues, etc.

\- DrummerJOVE Iniciació1. Dissabtes de 12 a 13 h. Iniciació a la bateria i la percussió.

\- Tècnica Vocal Iniciació1. Dissabtes de 12 a 13 h. Iniciació a les tècniques per a potenciar i educar la veu.

  

PER A XIQUETS (d'entre 7 i 11 anys)

  

\- GuitarKIDS Iniciació1. Dissabtes de 10 a 11 h. Iniciació a la guitarra moderna, Rock, Pop, Blues, etc.

\- GuitarKIDS Iniciació2. Dissabtes d'11 a 12 h. Iniciació a la guitarra moderna, Rock, Pop, Blues, etc.

\- DrummerKIDS Iniciació1. Dissabtes de 10 a 11 h. Iniciació a la percussió.

\- Drumer KIDS Iniciació 2. Dissabtes d'11 a 12 h. Iniciació a la percussió.

\- Tècnica Vocal Iniciació 1. Dissabtes d'11 a 12 h. Iniciació a les tècniques per a potenciar i educar la veu.

  

La proposta d'estes activitats es va realitzar l'any passat en el Pla d'Infància i també en el Pla Jove, a petició tant dels grups motors de xiquets i xiquetes com dels mateixos adolescents que han participat en el Fòrum Jove i en la redacció d'este pla, que va ser aprovat pel Ple Municipal en el mes de juliol.

  

*   [](http://www.facebook.com/sharer.php?u=https://aytosagunto.es/va/actualitat/joventut-obri-el-termini-per-als-tallers-de-musica-de-la-rock-escola/ "Facebook")
*   [](http://twitter.com/share?url=https://aytosagunto.es/va/actualitat/joventut-obri-el-termini-per-als-tallers-de-musica-de-la-rock-escola/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-obri-el-termini-per-als-tallers-de-musica-de-la-rock-escola/ "Linked In")
*   [](mailto:?body=https://aytosagunto.es/va/actualitat/joventut-obri-el-termini-per-als-tallers-de-musica-de-la-rock-escola/)